САЛАХ СТЕТИЕ

О, НАТАЛИ, ИЗЛЯЗЛА ОТ ШУМА НА СВОЙТА РОБА…

Превод от френски: Кирил Кадийски, 2004

chitanka.info

О, Натали, излязла от шума на свойта роба

и миг с дърветата, затулили града, о, Натали,

и здрачът, влюбен в камъка и кой ли камък

заруменил е белите страни на Натали?

И тази тук вода. И пръстите ти кършещи самите пръсти,

това разкъсване, доверие, коприна,

и тази тук вода, гърдите ти по-лесно да докоснем,

вода, в ръцете ни, които искат да умрат, о, Натали.

И нашите усти в устата, в моята уста,

и прелестните зъби в нашата уста,

с премалата, с умората да си уста,

преди да се стопиш — уста, не зъби.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги